শাশুড়ি-বৌমা প্রসঙ্গ টেনে মেখলিগঞ্জের সভা থেকে তৃণমূলকে কটাক্ষ উদয়নের

কোচবিহার: শাশুড়ি-বৌমা প্রসঙ্গ টেনে কোচবিহারের (Coochbehar) মেখলিগঞ্জের সভা থেকে তৃণমূলের এক শ্রেণির নেতৃত্বকে কটাক্ষ উত্তরবঙ্গ উন্নয়ন মন্ত্রী উদয়ন গুহর (Udayan Guha)। এদিন মন্ত্রী বলেন, ”বাড়িতে নতুন বৌমা এলে শাশুড়ি তাকে সংসারের সমস্ত দায়িত্ব তুলে দেয়, এটাই নিয়ম।”

আরও পড়ুন: বাঁকড়ায় চেয়ার কারখানার ভিতরে খুন ভিনরাজ্যের শ্রমিক

তিনি আরও বলেন, ”একই ভাবে কোচবিহার জেলায় শাশুড়ির মত সকল নেতৃত্বদের উচিত দলের সব দায়িত্ব সবথেকে নতুন বউ অর্থাৎ জেলা সভাপতি অভিজিৎ দে ভৌমিকের হাতে তুলে দেওয়া। তাতে সংসারে শান্তি আসার মত জেলায় দল শক্তিশালী হবে।” রাজনৈতিক বিশ্লেষকদের মতে, এদিন শাশুড়ি বলতে মন্ত্রী উদয়ন গুহ কার্যত জেলায় দলের বর্ষীয়ান নেতা রবীন্দ্রনাথ ঘোষকে বোঝাতে চেয়েছেন।