ফের ডাক্তারি পড়ুয়ার রহস্যমৃত্যু! উদ্ধার ঝুলন্ত দেহ

কোচবিহার: ফের রাজ্য রাজনীতিতে খবরের শিরোনামে মেডিক্যাল ছাত্রের মৃত্যুর ঘটনা। যা নিয়ে ইতিমধ্যেই শুরু হয়েছে জোর চর্চা। জানা যাচ্ছে, কোচবিহার মেডিক্যাল কলেজ ও হাসপাতালে গলায় দড়ি দিয়ে আত্মহত্যা করে এক ইন্টার্ন পড়ুয়া।

আত্মঘাতী ছাত্রের নাম কিশান কুমার, বয়স ২৮। গতকাল অর্থাৎ বুধবার রাতে সেই ছাত্রের ঘর থেকেই উদ্ধার হয় দেহ।

আরও পড়ুন: মেটা প্ল্যাটফর্মকে আইনি চিঠি অভিষেক বন্দ্যোপাধ্যায়ের

দীর্ঘক্ষণ ঘরের দরজা বন্ধ থাকায় সেই ছাত্রের সহপাঠীদের মনে সন্দেহ হয়। পরবর্তীতে সেই ছাত্রের বন্ধুরা ঘরের দরজা ভেঙে দেখে ছাদের সিলিং ফ্যানের সঙ্গে ঝুলন্ত অবস্থায় মেলে ছাত্রের দেহ। আত্মঘাতী ডাক্তারি পড়ুয়া বিহারের বাসিন্দা। ঘটনার খবর পেয়েই তড়িঘড়ি তদন্তে নামে পুলিশ। তবে জানা যাচ্ছে, সেই পড়ুয়ার ঘর থেকে মেলেনি কোনপ্রকার সুইস্যাইড নোট।

এই ব্যাপারে কোচবিহার জেলা পুলিশ সুপার তিনি জানিয়েছেন, মৃতদেহের শরীরে মেলেনি কোনরকম আঘাতের চিহ্নও। তবে কী কারণে এমন ঘটনা ঘটল তা খতিয়ে দেখছে পুলিশ।

তবে পুলিশের প্রাথমিক অনুমান প্রেম ঘটিত কারণে এমন ঘটনা ঘটায় সে। কারণ সেই ছাত্রের সহপাঠীদের কাছ থেকে জানা যাচ্ছে, দীর্ঘদিন ধরে ওই পড়ুয়া একাকিত্বে ভুগছিলেন। ইতিমধ্যেই ওই পড়ুয়ার দেহ ময়নাতদন্তের জন্য পাঠানো হয়েছে।

দেখুন অন্য খবর